protesters in hong kong cancel voting |
हांगकांग में प्रदर्शनकारियों ने रद्द किया मतदान
By: admin	| Last Updated: Monday, 27 October 2014 6:38 AM
हांगकांग: हांगकांग में लोकतंत्र समर्थक प्रदर्शन के आयोकजन ने रविवार को आंदोलन के भविष्य को लेकर करवाया जाने वाला मतदान रद्द कर दिया है. इस अनपेक्षित कदम के पीछे कारण आंतरिक मतभेद बताया जा रहा है. समाचार एजेंसी एफे के अनुसार, रविवार और सोमवार को होने वाले मतदान से कुछ घंटे पहले ही प्रदर्शन के आयोजकों में से एक ‘ऑक्युपाय सेंट्रल मूवमेंट’ ने इसे रद्द कर दिया.
इसने एक बयान जारी कर घोषणा की, “हम यह स्वीकारते हैं कि हमने मतदान से पहले लोगों से उपयुक्त बातचीत नहीं की है, जिसके लिए हम माफी चाहते हैं.” बयान में मतदान की अगली तारीख का जिक्र नहीं है. आयोजकों ने प्रदर्शन के समर्थकों से आगे के कदम पर चर्चा के लिए प्रदर्शन स्थल एडमिराल्टी, मॉन्गकॉक और अन्य नजदीकी इलाकों में पहुंचने का आह्वान किया है.
Web Title: protesters in hong kong cancel voting
और जाने: hong kong protesters voting
First Published: Monday, 27 October 2014 6:38 AM